# Έλενα Παπαρίζου

### Από τη Βικιπαίδεια, την ελεύθερη εγκυκλοπαίδεια

Έλενα Παπαρίζου
Γέννηση | 31 Ιανουαρίου 1982 Γκέτεμποργκ, Σουηδία
Εθνικότητα | Ελληνική
Είδος Τέχνης | Τραγούδι
Καλλιτεχνικά ρεύματα | Μοντέρνο λαϊκό, ποπ, χορευτικό
Βραβεύσεις | Eurovision 2005, Αρίων, Mad Video Music Awards, European Border Breaker Award

Η Έλενα Παπαρίζου είναι Ελληνίδα τραγουδίστρια, η οποία γεννήθηκε στις 31 Ιανουαρίου 1982 και μεγάλωσε στο Γκέτεμποργκ της Σουηδίας από Έλληνες γονείς μετανάστες.

Σε ηλικία δεκαεπτά ετών σχημάτισε μαζί με τον Νίκο Παναγιωτίδη το συγκρότημα Antique. Το πρώτο single του συγκροτήματος με τίτλο «Ώπα Ώπα» έγινε πλατινένιο και έγινε μεγάλη επιτυχία σε όλη την Σκανδιναβία. Στο διαγωνισμό της Eurovision του 2001, οι Antique κατέκτησαν την τρίτη θέση με το τραγούδι «I Would Die for You». Η μουσική ήταν του Νίκου Τερζή και οι στίχοι του Αντώνη Παππά. Το single έγινε δύο φορές πλατινένιο στην Ελλάδα εκτοξεύοντας την καριέρα του group στην χώρα. Επίσης έγινε μεγάλη επιτυχία το καλοκαίρι στα Ευρωπαικά clubs και ηχογραφήθηκε σε πολλές γλώσσες.

Η Έλενα Παπαρίζου άρχισε σόλο καριέρα το Δεκέμβριο του 2003, με την κυκλοφορία του single "Αναπάντητες κλήσεις",σε μουσική Χρήστου Δάντη και ακολούθησε ο προσωπικός της δίσκος "Προτεραιότητα" την άνοιξη του 2004. Στις 21 Μαΐου του 2005 η Έλενα κατέλαβε την πρώτη θέση στο διαγωνισμό της Eurovision στο Κίεβο της Ουκρανίας με το τραγούδι «My Number One» σε μουσική Χρήστου Δάντη και στίχους Ναταλίας Γερμανού. Μετά τη νίκη της, έγινε επανέκδοση του χρυσού δίσκου της "Προτεραιότητα" μαζί με τα 4 υποψήφια τραγούδια για την Γιουροβίζιον. Έμεινε στην πρώτη θέση των charts για 8 εβδομάδες και έγινε δύο φορές πλατινένιο. Είναι αρραβωνισμένη με τον Τόνυ Μαυρίδη (γιος ελλήνων μεταναστών στη Σουηδία), ο οποίος είναι και καλλιτεχνικός της μάνατζερ. Η Έλενα Παπαρίζου μιλά άπταιστα ελληνικά, σουηδικά και αγγλικά, ενώ γνωρίζει γαλλικά και ισπανικά.

Το πρώτο της διεθνές άλμπουμ αναμένεται να κυκλοφορήσει σύντομα σε πολλές χώρες ανάμεσά τους και η Γαλλία(με τρία bonus tracks) με τον τίτλο "The Game Of Love". Στην Ελλάδα έχει κυκλοφορήσει ήδη και είναι πλατινένιο. Επίσης κυκλοφορεί στην Κύπρο, Νότια Αφρική, Ρωσία και Σουηδία. Τον χειμώνα η Έλενα δεν πρόκειται να κάνει εμφανίσεις σε κάποιο νυχτερινό μαγαζί της πρωτεύουσας επειδή θα προωθεί το άλμπουμ της στο εξωτερικό και θα κάνει πολλές εμφανίσεις. Ήδη η πρώτη της εμφάνιση στο εξωτερικό θα γίνει στις 26 Οκτωμβρίου στο Ντουμπάι σε ένα μεγάλο φεστιβάλ με γνωστά ονόματα της μουσικής.

## [Επεξεργασία] Δισκογραφία

### [Επεξεργασία] Studio albums

- 2004 - Προτεραιότητα
- 2005 - Προτεραιότητα: Euro Edition (Κυκλοφόρησε σε ορισμένες ευρωπαικές χώρες)
- 2005 - Προτεραιότητα Euro Edition "Mambo!"
- 2006 - Υπάρχει λόγος
- 2006 - The Game Of Love (Διεθνής κυκλοφορία)
- 2007 - Υπάρχει Λόγος: Platinum Edition

### [Επεξεργασία] Singles στην Ελλάδα

- 2004 - «Αναπάντητες Κλήσεις» Χρυσός Δίσκος
- 2005 - «My Number One» Χρυσός Δίσκος
- 2005 - «Mambo!» Πλατινένιος Δίσκος
- 2007 - «Φως»

Και τα 4 singles της Έλενας κατέλαβαν την 1η θέση στο επίσημο δείκτη πωλήσεων της IFPI την πρώτη εβδομάδα κυκλοφορίας τους και όχι μόνο. Το Μambo! έμεινε στην πρώτη θέση για 10 εβδομάδες!

## [Επεξεργασία] Singles στο εξωτερικό

- 2005 - Μy Number One (Ευρώπη) Νο 17 στον επίσημο δείκτη πωλήσεων της Eυρωπαικής Ένωσης.
- 2006 - Μy Number One (Αμερική) Νο 8 στo Billboard Ηοt Dance Club Play και No 25 στο Billboard Ηοt Dance Singles Sales.

## [Επεξεργασία] Εξωτερικοί Σύνδεσμοι

- Η επίσημη ιστοσελίδα της Έλενας Παπαρίζου

Τα Κοινά έχουν βίντεο και φωτογραφίες σχετικά με το άρθρο
Έλενα Παπαρίζου

Εκπρόσωποι της Ελλάδας στη Γιουροβίζιον |
--- | ---
Μαρινέλλα | Μαρίζα Κωχ | Πασχάλης, Μαριάννα Τόλη, Ρόμπερτ Γουίλλιαμς και Μπέσσυ Αργυράκη | Τάνια Τσανακλίδου | Ελπίδα | Άννα Βίσση | Γιάννης Δημητράς | Κρίστι Στασινοπούλου | Τάκης Μπινιάρης | Bang | Αφροδίτη Φρυδά | Μαριάννα | Χρήστος Κάλλου και Wave | Σοφία Βόσσου | Κλεοπάτρα | Καίτη Γαρμπή | Κώστας Μπίγαλης | Ελίνα Κωνσταντοπούλου | Μαριάννα Ευστρατίου | Μαριάννα Ζορμπά | Θάλασσα | Antique | Μιχάλης Ρακιντζής | Μαντώ | Σάκης Ρουβάς | Έλενα Παπαρίζου | Άννα Βίσση | Σαρμπέλ

Ανακτήθηκε από "http://el.wikipedia.org../../../%CE%AD/%CE%BB/%CE%B5/%CE%88%CE%BB%CE%B5%CE%BD%CE%B1_%CE%A0%CE%B1%CF%80%CE%B1%CF%81%CE%AF%CE%B6%CE%BF%CF%85_2542.html"

Κατηγορίες: Έλληνες τραγουδιστές | Γεννήσεις το 1982 | Λαϊκοί τραγουδιστές | Συμμετέχοντες στη Γιουροβίζιον

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Asturianu
- Azərbaycan
- Български
- Bosanski
- Català
- Česky
- Dansk
- Deutsch
- English
- Español
- Eesti
- Suomi
- Français
- עברית
- Magyar
- Bahasa Indonesia
- Italiano
- 日本語
- Lietuvių
- Nederlands
- Polski
- Português
- Română
- Русский
- Srpskohrvatski / Српскохрватски
- Slovenščina
- Српски / Srpski
- Svenska
- Türkçe